cyanic-selkie/wikianc huggingface dataset:
Jakob Alexander Jakobsen Wallin
Tiltale, dom og henrettelse
Wallin ble tiltalt for å ha brukt kniv mot underinspektør Hammer slik at det forvoldte hans død, og dessuten kastet stein mot overinspektøren, kaptein Angell, og oppsynsbetjent Elias Tjønneland. Det var byfogden i Bergen, med meddomsmenn, som avsa dommen 29. juni 1875, der Wallin ble for «''Forbrydelse mod Kr(iminal)l(ovens)l.s Kap. 14 §1 og 3 jfr. §5 og Kap. 3 §1, dømt til at have sit Liv forbrudt og til at give Erik Madsen Hammers Enke Erstatning efter uvillige Mænds Skjøn…''» Wallin ble dømt for overlagt knivdrap på underinspektør Erik Hammer i Bergen tukthus. Saken gikk helt til Høyesterett som avslo benådning. Kongen undertegnet dødsdommen. Erik Hammer etterlot seg kone og syv barn. Wallin angret på drapet, og ga det fineste han eide, et verktøyskrin, til Hammers eldste sønn Hans Gudbrand Hammer.
På henrettelsesdagen kunne bergensere kjøpe skillingsvisen «En ny og sandfærdig Beretning og Vise om den grusomme Morder Wallin.»
Henrettelsen er malerisk skildret i boken Paa Vandring (1882) av den bergenske forfatteren John Paulsen (1851–1924):
Arendals Fossekompani
Historikk
Arendals Fossekompani ASA ble stiftet 30. januar 1896. Selskapets opprinnelige formål var utnytte mulighetene i vannkraften i Arendalsvassdraget. Vannfallene Bøylefossen i Froland og Flatenfossen på grensen mellom Froland og Åmli ble kjøpt av selskapet etter stiftelsen.
Bøylefossen kraftstasjon ble påbegynt i 1911 og den første elektriske kraften ble levert sommeren 1913. Samme år ble selskapet notert på Oslo Børs. Kraften fra Bøylefoss kraftstasjon ble utgangspunktet for etableringen av Arendal Smelteverk og Det Norske Nitridaktieselskap på Eydehavn ved Arendal.
Selskapet utviklet seg etter vært fra et rent kraftselskap til industrielt investeringsselskap, da det foretok investeringer i annen type virksomhet. På slutten av 1960-tallet ble derfor selskapets formålsparagraf endret til også å omfatte drift eller deltakelse, direkte eller indirekte, i annen industriell virksomhet eller forretningsforetak, herunder investering i fast eiendom.
Investeringer
Kraftvirksomheten førte med tiden til at Arendals Fossekompani opparbeidet betydelig kapital, hvilket ga anledning til å foreta betydelige industrielle og finansielle investeringer gjennom årene, hovedsakelig i norske selskaper. I 1992 ble datterselskapet Markedskraft etablert. På 2000-tallet ble flere selskaper kjøpt opp. Blant annet Scanmatic AS (2004), Norsk Vekst AS (2007), Powel (2009), WWMC (2010), Cogen (2011) Glamox (2012) og Tekna (2013).
Lu Su
Lu Su (forenklet kinesisk: 鲁肃, tradisjonell kinesisk: 魯肅, pinyin: Lǔ Sù, Wade-Giles: Lu Su; født 172 i Linhuai – i dag i fylket Dingyuan i provinsen Anhui i Kina, død 217) var rådgiver og general for Wu-dynastiet på De tre rikers tid i det gamle Kina.
Han hadde overtatt vervet fra Zhou Yu. Under slaget ved de røde klipper var han dennes nærmeste rådgiver og forbindelsmann mellom Wus og Shus hærer.
I 210 ble Lu Su, etter Zhou Yus død, kommandant over Sun Quans hærer og var inntil din død Sun Quans fremste rådgiver. Hans etterfølger ble Lu Meng.
Lu Su forstod at diplomatiske forbindelser mellom Shu og Wu ville være fordelaktige. Han hadde stor respekt for Zhuge Liang, selv om hans forgjenger Zhou Yu hadde betraktet ham som en stor trussel.
Andregradsflate
En andregradsflate er i matematikken definert som løsningsmengden til et kvadratisk polynom med flere ukjente. Den kan betraktes som en hyperflate i et affint rom med en dimensjon som er gitt ved antall ukjente i polynomet. Med to ukjente reduseres denne flaten til et kjeglesnitt i planet. Av den grunn kalles kalles også løsningsmengden med tre ukjente for en kjeglesnittsflate. I det generelle tilfellet med n ukjente gir polynomet opphav til en hyperflate i n dimensjoner og omtales vanligvis som en kvadrikk. Den er et eksempel på en matematisk varietet.
Hvis de n ukjente kalles x1, x2, ..., xn, kan de betraktes som koordinater i det omsluttende, affine rommet. Ligningen som definerer andregradsflaten har da den generelle formen
der aij er elementer i en n × n matrise som man kan anta er symmetrisk. Likedan utgjør bi komponentene til en n-dimensjonal vektor og c er en konstant. Disse parametrene tar vanligvis verdier som er reelle eller komplekse tall. Ligningen kan derfor skrives på den mer kompakte formen
hvor xT er en linjematrise som er den transponerte av kolonnematrisen x.
I matematiske undersøkelser av egenskapene til andregradsflater er det ofte av interesse å utvide det omsluttende rommet til å være et projektivt rom med koordinater X = (x0, x1, x2, ..., xn). Det affine rommet kan da avgrenses ved å sette x0 = 1. Kvadrikken tar da den enda mer kompakte formen
hvor nå A er en (n + 1)×(n + 1) symmetrisk matrise gitt som
I Den opprinnelige ligningen for den tilsvarende hyperflaten fremkommer da ved å benytte at xT b = bT x.
Tre dimensjoner
Når det omsluttende rommet har n = 3 dimensjoner, representerer løsningsmengden en todimensjonal flate. Ved en diagonalisering vil da den definerende ligningen kunne reduseres til forskjellige normalformer hvorav mange er av formen
når den har sitt senter i origo (0,0,0). I det tredimensjonale rommet finnes det 16 slike forskjellige normalformer. De mest interessante er følgende:
AIDAS
AIDAS er et uttrykk innenfor reklamebransjen. AIDAS står for oppmerksomhet (attention), interesse (interest), ønske (desire), handling (action) og tilfredsstillelse (satisfaction) og brukes av reklamemakere for å lage reklame som appellerer og bidrar til salg.
Mensendieck
Mensendieck er en behandlingsmetode utviklet av dr.med. Bess Mensendieck. Hun var opptatt av kroppens daglige bevegelser og omgivelsenes innvirkning på kropp og sinn.
Måsøy
Måsøy kommune (nordsamisk: Muosáid gielda, kvensk: Moseijan komuuni, arkaisk russisk: Мосин (Mosin) ) ligger i Finnmark. Kommunen består av Ingøya, Rolvsøya, Hjelmsøya, Måsøya og Havøya, der kommunesenteret Havøysund ligger. På fastlandet ligger bygdene Bakfjord, Snefjord, Slåtten og Lillefjord. Kommunen grenser mot Hammerfest, Porsanger og Nordkapp.
Mensendieck
Etter mensendieckmetoden gis pasienten behandling for sine symptomer/plager basert på en analyse av mulige årsakssammenhenger. Dette er i de fleste tilfeller avgjørende for at behandlingen skal få en varig effekt. Målet med behandlingen er redusert smerte og bedring av funksjonsnivå ved bevisst endring av belastning og bevegelsesmønster.
Måsøy
Kommunen har 1 128 innbyggere pr. 3. kvartal 2022. Eneste tettsted i kommunen er Havøysund ( innbyggere ).
Mensendieck
For å nå dette målet, gis pasienten innsikt i de fysiske årsakssammenhenger, såvel som fysiske og sosiale faktorer, og hvordan disse forhold influerer på kroppsholdning og dermed kroppsbelastning.
Måsøy
Måsøy kommune har bussforbindelse fra Havøysund til Olderfjord, med korresponderende forbindelse til Alta, Hammerfest, Honningsvåg, Lakselv, Karasjok og Kirkenes.
Hurtigruten har daglige anløp i Havøysund.
Nærmeste lufthavn, er Lakselv lufthavn, Banak, 154 km fra Havøysund.
Historie
Under sitt eksil oppholdt Ludvig Filip av Frankrike seg her sommeren 1795.
Mensendieck
Mensendieckfysioterapi
Mensendieckfysioterapi er også en forebyggende metode idet pasienten lærer hva vedkommende selv kan gjøre for å forebygge plager i muskel- og skjelettsystemet.
Elementer
Mensendieckmetoden kan sees som en prosess som inneholder følgende elementer:
Måsøy
Historie
Måsøy var inntil 1839 del av Hammerfest.
Thabana Ntlenyana
Thabana Ntlenyana, som betyr «vakkert lite fjell» på sesotho, er Lesothos høyeste punkt og hele det sørlige Afrikas høyeste fjell. Det har en høyde på 3 482 moh. Fjellet ligger i Drakensberg-fjellkjeden, som i Lesotho er kjent som Malotifjellene.
RingsakerOperaen
RingsakerOperaen er et amatørbasert operaselskap i Ringsaker i Hedmark. Det ble etablert i 1979, etter at Ringsaker Operakor var dannet to år tidligere. RingsakerOperaen hadde sin første oppsetning i 1979: Elskovsdrikken av Donizetti. Operaen satt opp flere operaer, om enn ikke hvert år, og har også andre arrangement gjennom året. Oppsetningene skjer i samarbeid mellom profesjonelle og frivillige aktører.
Måsøy
Historie
Måsøy kommune har flere bygder som er fraflyttet. Blant annet Sandvikvær, Burstad, Latøy, Kobbefjord, Kvitnes, Bakfjord og Ryggefjord.
RingsakerOperaen
Foreningen ble omorganisert til en stiftelse i 1998, med tilslutning fra Ringsaker Operakor, RingsakerOperaens Venner, RingsakerOperaen Produksjon og Hedmarken Symfoniorkester. Operasjef er (pr. 1. mai 2014) Kari Elisabeth Bekken. Hun etterfulgte Marit E. Selfjord som igjen hadde etterfulgt Durita Brattaberg.
Måsøy
Politikk
Se også utdypende artikkel: Kommunestyrevalg i Måsøy.
RingsakerOperaen
Hovedoppsetningen i 2011 var en nyskrevet opera av Ragnar Söderlind etter Tryggve Andersens roman I Cancelliraadens dage, som har handling fra Ringsaker.
Måsøy
Kultur
Kommunevåpenet viser en klepp, eller høtt, i gull på rød bakgrunn. Våpenet ble godkjent 7. september 1984 og er tegnet av Arvid Sveen. I en fiskerkommune var dette et naturlig valg som kommunevåpen, og det har historisk tilknytning fordi kleppen har hatt samme form i århundrer.
Tusenårssted
Kommunens tusenårssted er Havøysund torg, som har blitt opprustet som en del av et større opprustingsprosjekt i Havøysund. Prosjektet har vært omstridt. I hovedsak på grunn av kostander på om lag 30 millioner kroner, en sum som er sjelden kost i en kommune med så få innbyggere.
RingsakerOperaen
RingsakerOperaen mottok Hedmark fylkeskommunes kulturpris i 1996.
Måsøy
Kjente kulturminner i kommunen
I Måsøy kommune er det en mengde kulturminner fra steinalder til nyere tid, men det er mange områder som ikke er undersøkt. Her nevnes bare noen av de stedene med store mengder kjente kulturminner.
I Selvika er det flere steder med stor konsentrasjon av kjente kulturminner. I Store Sandbukta, som er botn av Selvika, i Bærvika, som ligger videre vestover på nordsiden av Selvika, og i området mellom er det registrert tuftefelt fra yngre steinalder og flere nyere tids kulturminner, som også knyttes til samisk kultur.
Charles Spearman
Charles Edward Spearman (født 10. september 1863, død 17. september 1945) var en britisk psykolog, kjent for sitt arbeide innenfor statistikk, som en pioner innen faktoranalyse og for Spearmans Rank Correlation Coefficient. Han gjorde banebrytende arbeide på modeller for menneskelig intelligens, inkludert teorien om at man kunne trekke en grunnleggende faktor ut av forskjellige kognitive evnetester – og gav navnet til psykometriens "g-faktor" (senere IQ).
Wendell Meredith Stanley
Wendell Meredith Stanley (født 16. august 1904 i Ridgeville i Randolph County, Indiana, død 15. juni 1971 i Salamanca) var en amerikansk biokjemiker. Han ble tildelt Nobelprisen i kjemi i 1946.
Charles Spearman
Spearman hadde en uvanlig bakgrunn for å ende som psykolog. Etter 15 år som offiser i den britiske armé, trakk han seg tilbake for å studere til en PhD-grad i eksperiementell psykologi. I England ble psykologi før Spearman vanligvis sett som en gren av filosofien, og Spearman valgte å studere i Leipzig under Wilhelm Wundt. Det hører med til historien at Spearman ikke hadde de vanlige kvalifikasjonspapirene, og at Leizig hadde liberale opptakskrav. Han startet i 1897, og etter noen avbrytelser (han ble innkalt til hæren under den sørafrikanske krigen), fikk han sin grad i 1906. Han hadde allerede publisert sin banebrytende artikkel om faktor-analyse av intelligens (1904). Spearman møtte og imponerte psykologen William McDougall, som ordnet det slik at Spearman erstattet ham selv da han forlot sin stilling ved University College London. Spearman ble ved University College til han trakk seg tilbake i 1931. I starten var han Reader og leder av et lite psykologi-laboratorium. I 1911 ble han oppnevnt til Grotes professorat på «Philosophy of Mind and Logic». Tittelen endret seg til professor i psykologi i 1928, da et eget «Department of Psychology» så dagens lys.
Da Spearman ble valgt inn i Royal Society i 1924, kan det siteres at ''Dr. Spearman har gjennomført mange forskningsoppdrag i eksperimentell psykologi. Hans mange publiserte artikler dekker et bredt felt, men han er særskilt anerkjent for pionérarbeidet i bruken av matematiske metoder til analysen av det menneskelige sinnet, med sine originale studier av korrelasjoner i dette området. Han har inspirert og ledet forskningsarbeide for mange elever.''
Spearman ble sterkt påvirket av arbeidet til Francis Galton. Galton gjorde pionérarbeide innen psykologi og utviklet korrelasjonsanalyser, det viktigste statistiske verktøyet Spearman brukte. Spearman utviklet korrelasjonskoeffisienten (rho – 1904) og de siden ofte brukte reduksjonsanalytiske metoder (1907). Hans statistiske arbeide ble ikke verdsatt av Karl Pearson, kollega ved University College, og det foregikk en lang feide dem imellom.
Selv om Spearman oppnådde størst anerkjennelse for sitt statistiske arbeide, anerkjente han selv dette som underordnet søken etter de grunnleggende lovene innen psykologien.
Hubble-teleskopet
Hubble-teleskopet (engelsk: Hubble Space Telescope, forkortet HST) er et speilteleskop oppkalt etter den amerikanske astronomen Edwin P. Hubble. Speilet har en diameter på 2,4 meter, og kan styres fra jorden. Teleskop er plassert ute i verdensrommet, er ikke hindret av jordas atmosfære, og kan derfor fange opp objekter som er mye lenger unna og lyssvakere enn hva teleskopene på bakken klarer. I tillegg er kvaliteten – oppløsningen – på bildene fra Hubble-teleskopet langt bedre.
Udham Singh
Udham Singh (født 4. august 1928 i Sansarpur en liten landsby i nærheten av Jallandhar Cantonment i Punjab, død 23. mars 2000 i Sansarpur) var en indisk landhockeyspiller som deltok i flere olympiske leker, 1952 i Helsingfors, 1956 i Melbourne, 1960 i Roma og 1964 i Tokyo.
Hubble-teleskopet
Hubble ble sendt opp av NASA med romfergen Discovery 24. april 1990. Siden har den gått i bane rundt jorda i ca. 600 km. høyde. Oppskytningen skulle egentlig finne sted tidligere, men ble utsatt på grunn av ulykken med romfergen Challenger i januar 1986.
Udham Singh
Singh gikk under kallenavnet Udhi, veide 58 kg og var 168 cm høy. Han spilte Half Back for landslaget. Han studerte ved Victor High School og DAV College, Jallandhar. Han spilte for Punjab Police fra 1947 til 1965. Singh ble olympisk mester i landhockey under OL 1952 i Helsingfors. Han var med på det indiske laget som vant landhockeyturneringen. Det var tolv lag med i turneringen og India vant kvartfinalen mot Østerrike med 4-0 og i semifinalen slo de Storbritannia med 3-1 og i finalen Nederland med 6-1.
Hubble-teleskopet
Omløpstiden er 96-97 minutter, noe som tilsvarer en hastighet på ca. 7 500 meter per sekund.
Udham Singh
Fire år senere, under OL 1956 i Melbourne, vant han sin andre olympiske gullmedalje i landhockey. India vant semifinalen med 1-0 over Tyskland og i finalen beseiret de Pakistan med 1-0.
Singh vant sin tredje olympiske gullmedalje under sommer-OL 1964 i Tokyo. Etter å ha vunnet semifinalen med 3-1 over Australia vant India finalen over Pakistan med 1-0.
Hubble-teleskopet
Drift
Sjefen for NASA, Michael Griffin, uttalte 10. januar 2006 at organisasjonen ville prøve å bruke en av de gjenværende romfergeturene til å utføre service på teleskopet. STS-125 (også kjent som HST-SM4n (Hubble Space Telescope Servicing Mission 4)) var den femte og siste romferd til romteleskopet Hubble med amerikanske romferger. Det var den trettiende ferden med Atlantis. Etter å ha blitt utsatt flere ganger som følge av en systemfeil på Hubble, fant oppskytningen sted fra John F. Kennedy Space Center klokken 20:01 norsk tid (klokken 14:01 lokal tid) den 11. mai 2009. Fergen ankom den 24. mai. Målet med romferden var å levere to nye instrumenter, ekstra gyroskoper og batterier til romteleskopet slik at det kunne holdes i drift inntil etterfølgeren, James Webb-teleskopet, ble skutt opp i 2022.
Foreløpig er det beregnet at Hubble-teleskopet vil være i bane frem til tidligst 2028.
Forslag og forløpere
Historien om Hubbleteleskopet kan spores tilbake som 1946, da astronomen Lyman Spitzer skrev Astronomical advantages of an extraterrestrial observatory («Astronomiske fordeler ved et utenomjordisk observatorium»). Her drøftet han de to viktigste fordelene rombaserte observatorium ville ha over bakkebaserte teleskoper. Optisk oppløsning (minste separasjon hvor objekter som kan skilles tydelig) ville være begrenset kun av diffraksjon, i stedet for turbulensen i atmosfæren som fører til at stjernene blinker. På den tiden var bakkebaserte teleskoper begrenset til oppløsninger på 0,5-1,0 buesekunder, sammenlignet med et teoretisk teleskop med et speil på 2,5 meter i diameter med en diffraksjonsbegrenset oppløsning på rundt 0,05 buesekunder. For det annet kan et rombasert teleskop observere infrarødt og ultrafiolett lys, som blir sterkt absorbert av atmosfæren.
I Æventyrland
I Æventyrland er en reiseskildring skrevet av Knut Hamsun, utgitt i 1903. Den beskriver en reise han foretok i 1899 fra St. Petersburg til Baku, gjennom Russland og Kaukasus.
Knoppurtpraktvikler
Knoppurtpraktvikler (Cochylimorpha alternana) er en sommerfugl som tilhører familien viklere (Tortricidae).
Utseende
En ganske stor (vingespenn 18-24 mm) vikler, forvingenes grunnfarge brunlig oker. Forvingen er markert tilspisset, formen er ulike de fleste andre viklere. Midt på vingen er det vanligvis en rombeformet, svart eller mørkbrun flekk av oppstående skjell. Ellers har vingen uregelmessige, hvite tegninger. Bakvingen er mørkgrå, ytterkanten er markert innbuktet bak spissen.
Levevis
Larven utvikler seg i blomsterhodene av knoppurt (Centaurea spp.) og sommerfuglen finnes på enger der denne vokser. De voksne sommerfuglene flyr i skumringen i juli-august.
Tyrkisk
Tyrkisk er et tyrkisk språk som tales av tyrkerne i Tyrkia og også på Kypros, Bulgaria, Hellas, Irak, Nord-Makedonia og andre land i det tidligere osmanske riket, samt av millioner av tyrkiske utvandrere i EU. Tyrkiske språk er dokumentert første gang i tyrkiske runer på orkhon-inskripsjonene fra 722-735 f.Kr.
Tyrkiske språk blir talt av omkring 170 millioner mennesker; hvis vi tar med personer som benytter dem som andrespråk, er tallet omkring 200 millioner. Talende av tyrkisk, som brukes i Tyrkia og på Balkan, utgjør omkring 40% av alle som snakker tyrkiske språk.
Utbredelse
I Europa snakkes tyrkisk av ca. 80 mill. mennesker; i Tyrkia, på Kypros, i det østlige Hellas, på Syd-Balkan (blant annet i Bosnia og Albania) samt i Nord-Europa (det er for eksempel det største minoritetsspråket i Danmark og Tyskland).
Beskrivelse
Tyrkisk er et agglutinerende språk hvor verb og substantiv bøyes i tid, kasus, person og tall ved å legge til suffikser på ordets rot. Det innebærer at det kan konstrueres meget lange ord, for eksempel, ordet: «Çekoslovakyalılaștıramadıklarımızdan mısınız?» som betyr: «Er du (eller dere) en av dem, vi ikke kunne/klarte/kunne klare å tsjekkoslovakisere? (få en person til å ligne på en som kommer fra Tsjekkoslovakia)». En kunstig konstruksjon som ikke brukes i dagligtale, men viser at det er mulig å lage veldig lange ord.
Særlige kjennetegn i tyrkisk:
Tyrkisk er sterkt påvirket av arabisk og persisk og ble inntil Kemal Atatürks reform i 1928 skrevet med det arabiske alfabetet. Språket inneholder en rekke særegne bokstaver:
Vinjeronden
Vinjeronden er et fjell på grensen mellom de tre kommunene Dovre, Folldal og Sel i Innlandet. Det har en høyde på 2 044 meter over havet og er et av ti fjell i Rondane over 2 000 meter.
Fjellet kan bestiges til fots fra Den Norske Turistforenings hytte Rondvassbu, på vei til Rondeslottet (2 178 moh.), det høyeste fjellet i Rondane.
Landsåsbanen
Landsåsbanen er en kunstgressbane i Harstad, Norge. Banen tilhører FK Landsås, og har en rik historie. Det moderne kunstgressdekket ble lagt i 2004, og vil med godt vedlikehold ligge i mange år framover.
Liste over kulturminner i Farsund
Liste over kulturminner i Farsund er en oversikt over fredede og/eller bevaringsverdige bygninger og elementer i Farsund. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Forbønn
Forbønn er bønn til Gud hvor man ber på vegne av andre enn seg selv. Det kan bes for en person, en gruppe, en nasjon, et kirkesamfunn og så videre, eller det kan bes for at noe spesielt skal skje uten at det er noen bestemt «mottager».
Forbønn er nevnt i Bibelen, og inngår derfor i bønnelivet i alle kristne kirkesamfunn.
Nuapada (distrikt)
Nuapada (oriya: ନୂଆପଡ଼ା ଜିଲା ) er et distrikt i den indiske delstaten Orissa. Distriktets hovedstad er Nuapada.
Demografi
Ved folketellingen i 2011 var det 606,490 innbyggere i distriktet, mot 530,690 i 2001. Den urbane befolkningen utgjør 5,61 % av befolkningen.
Barn i alderen 0 til 6 år utgjorde 14,00 % i 2011 mot 15,93 % i 2001. Antallet jenter i den alderen per tusen gutter er 971 i 2011 mot 969 i 2001.
UFC 38
UFC 38: Brawl at the Hall var et MMA-arrangement i regi av UFC i London, England 13. juli 2002. Dette var det første arrangementet der promotørene delt kampene i innledende kamper og hovedkamper. Tidligere ble alle kampene vist direkte på betal-TV.
Bonnier
Bonnier AB (IPA: [ˈbʊnˈniːr]; Også kjent som Bonnier Group) er et familieeid mediekonsern med base i Sverige. Det har virksomhet i mer enn 20 land, med vekt på Nord-Europa. Bonnierkonsernet omfatter ca. 150 foretak. Blant disse er Dagens Nyheter, Expressen, Dagens Industri, Stockholm City, Bonnier Tidskrifter, Svensk Filmindustri og TV4. Bonnier eier også det norske forlaget Strawberry Publishing og det maltesiske Evoke Gaming.
Norges Luftsportforbund
Fra 1. januar 2016 er forbundet Norges luftfartsmyndighet på seilfly- og ballongområdet, underlagt Samferdselsdepartementet. Dette innebærer at NLF får utstede sertifikater til utøvere av seilfly- og ballongaktivitet, og at forbundet skal utføre adgangskontroll og drive tilsyn med relevante utdanningsinstitusjoner.
Historie
Norges Luftsportforbund ble stiftet 7. november 1971, men har sine røtter tilbake til 5. mai 1909 da Norsk Luftseiladsforening (NL) ble stiftet. NL ble i 1930 sammensluttet med Norsk Aero Klubb (NAK) som igjen i 2003 ble sammensluttet med Norges Luftsportforbund.
Fallskjermseksjonen NAK ble stiftet i desember 1960 etter initiativ av Zacharias Backer som ble dens første formann.
På NLFs ting og NAKs representantskapsmøte i 2003 ble det besluttet å slå sammen de to forbundene. På det etterfølgende konstituerende tinget ble det vedtatt at navnet på forbundet skulle være Norges Luftsportforbund / Norsk Aero Klubb (NLF/NAK). På NLF/NAKs ting 18. mars 2007, ble navnet endret til Norges Luftsportforbund.
NLF har sekretariat i Møllergata 39 i Oslo.
Natriumhypokloritt
Natriumhypokloritt er et natriumsalt med kjemisk formel. Natriumhypokloritt blir hovedsakelig brukt til bleking og desinfeksjon. Vanlig husholdningsklorin er en vannoppløsning av 3–8 % natriumhypokloritt, og markedsføres i Norge blant annet som klorin av Orkla. Navnet klorin kommer muligens av at klor er den aktive ingrediensen i natriumhypokloritt.
Natriumhypokloritt blir også brukt til desinfeksjon av svømmebasseng og medisinsk utstyr. Natriumhypokloritt har bakterie- og virusdrepende egenskaper, og er dessuten etsende i konsentrert oppløsning.
Vannoppløsninger med over 40 % natriumhypokloritt virker sterkt oksiderende: NaClO → NaCl + [O]
Bruksområder
Natriumhypokloritt blir blant annet brukt i blekemidler, vaskemidler og til desinfeksjon av overflater. Natriumhypokloritt brukes også i vannklorering til desinfisering av drikkevann.
Farer
Natriumhypokloritt må aldri blandes med saltsyre eller ammoniakk. I blanding med saltsyre produseres det giftig klorgass. I blanding med ammoniakk (vanlig husholdningssalmiakk) produseres det giftig nitrogentriklorid som fører til akutt lungeskade.
Andre reaksjoner
Natriumhypokloritt reagerer voldsomt med hydrogenperoksid og danner oksygengass.
Fremstilling
Natriumhypokloritt kan fremstilles ved å absorbere klorgass i en kald og fortynnet natriumhydroksidløsning : 2NaOH + Cl2 → NaCl + NaOCl + H2O
Natriumhydroksid og klor fremstilles kommersielt ved hjelp av kloralkaliprosessen. fremstilles industrielt ved elektrolyse av en fortynnet og avkjølt natriumkloridløsning med minimal avstand mellom anode og katode. Elektrolytten må holdes under 40 °C ved hjelp av kjøling for å hindre dannelse av natriumklorat. Det dannes både natriumhypokloritt og natriumklorid i denne prosessen: Cl2 + 2 NaOH → NaCl + NaClO + H2O
Henrik Ibsen
Henrik Johan Ibsen (født 20. mars 1828 i Skien, død 23. mai 1906 i Christiania) var en norsk dramatiker og lyriker. Han har hatt stor betydning nasjonalt og internasjonalt, og sies å være den nest mest spilte dramatikeren i verden, etter William Shakespeare. Ibsen blir ofte omtalt som det moderne dramas far. Hans mest kjente verk er Brand, Peer Gynt, En folkefiende, Kejser og Galilæer, Et dukkehjem, Hedda Gabler, Gengangere, Vildanden og Rosmersholm.
Ibsen vokste opp i Skien, etablerte seg som teatermann i Norge i 1850-årene og slo for alvor gjennom som internasjonalt anerkjent dramatiker med skuespillene Brand og Peer Gynt i 1860-årene. Fra 1864 bodde han i 27 år utenlands, særlig i Italia og Tyskland, med bare sjeldne og korte besøk til Norge. De fleste av Ibsens skuespill foregår i Norge, ofte i borgerlige miljøer, og Ibsen henter ofte motiver fra fødebyen Skien og sitt eget oppvekstmiljø. Peer Gynt var Ibsens siste skuespill skrevet på rim og i det «filmatiske manuset smelter poesi sammen med samfunnssatire og realistiske scener sammen med surrealistiske». Ibsens senere skuespill er skrevet i en mer realistisk og psykologisk stil; mange kritikere regner Rosmersholm og Vildanden som hans viktigste senere verk. Selv oppfattet Ibsen historiedramaet Kejser og Galilæer med handling fra senromersk tid som sitt hovedverk. Det episk-lyriske diktet Terje Vigen er et av de mest kjente norske enkeltdikt.
Ibsen har blitt beskrevet som en av de aller største dramatikerne i den europeiske tradisjonen. Richard Hornby beskriver ham som «en dypt poetisk dramatiker – den beste siden Shakespeare». Han har inspirert en rekke kunstnere fra George Bernard Shaw og Oscar Wilde til James Joyce. Mange kritikere regner ham som den største dramatikeren siden Shakespeare. Ibsens verker utkom på det danske forlaget Gyldendal i datidens felles dansk-norske skriftspråk. Til tross for stor interesse for både Ibsens biografi og litterære betydning var formidlingen av begge lenge preget av myter, som Ibsen dels selv oppmuntret. Henrik Ibsen var far til statsminister Sigurd Ibsen.
Cowans Ford-demningen
Cowans Ford-demningen er en demning som regulerer Normansjøen i elva Catawba, og gir kraft til Cowans Ford vannkraftverk, beliggende i Lincoln County, delstaten Nord-Carolina i USA. Reservoaret Normansjøen (Lake Norman) er med sine 129 km² den største innsjøen som ligger utelukkende i Nord-Carolina. Anlegget ble bygget ut 1959–64.
Henrik Ibsen
Familie og barndom
Henrik Johan Ibsen ble født i Stockmanngården i Skien 20. mars 1828; han ble hjemmedøpt 28. mars 1828, og dåpen ble stadfestet i Christianskirken 19. juni samme år. Han var sønn av kjøpmann i Skien Knud Plesner Ibsen (1797–1877) og Marichen Cornelia Martine Altenburg (1799–1869). Da Ibsen ble født hadde Skien i tre århundrer vært en av Norges viktigste og mest internasjonalt orienterte byer, og et sentrum for sjøfart, trelasteksport og tidlig industrialisering. Begge Ibsens foreldre hadde røtter i eliten i Skien og Telemark, dels i kjøpmannseliten i Skien og Grenland med skippere, redere og trelasthandlere, og dels i «embetsaristokratiet» av prester og jurister i Øvre Telemark. Ibsen skrev selv at «mine forældre tilhørte både på fædrene og mødrene side datidens mest ansete familjer i Skien» og at han var nært beslektet med «omtrent med alle de patricierfamiljer, som dengang dominerede stedet og omegnen».
Cowans Ford-demningen
Demningen er mer enn 1 700 meter lang (jordfylling), med en betongdel på mer enn 400 meter (1 279 feet) og er drøye 40 meter høy (130 feet). Den gir også kjølevann til Marshall kullkraftverk.
Follobanen
Follobanen er en dobbeltsporet jernbanestrekning mellom Oslo sentralstasjon og Ski stasjon. Anleggsarbeidet begynte i 2010, og banen ble tatt i bruk for passasjertrafikk 11. desember 2022. Follobanen hadde som mål å halvere reisetiden for tog mellom Ski stasjon og Oslo sentralstasjon, fra 22 til 11 minutter.
Henrik Ibsen
Familie og barndom
I 1825 fikk Knud Ibsen borgerskap i Skien og etablerte selvstendig virksomhet som detalj- og trelasthandler med lillebroren Christopher Blom Paus som assistent. De to brødrene flyttet inn i Stockmanngården, der de hadde forretning med utsalg av importerte viner og luksusvarer i første etasje, og drev eksport av tømmer sammen med sin fetter Diderik von Cappelen. 1. desember samme år giftet Knud seg med stefarens niese Marichen, som flyttet inn hos dem. Ekteskapet har blitt beskrevet som «et perfekt familiearrangement». Haave skriver at ekteskapet kan ha vært arrangert, men at det også kan ha gått helt av seg selv. Eldre Ibsenforskning har gjerne kalt ekteskapet et «nesten-incestuøst ekteskap», men Haave har påpekt at denne typen nære forbindelser var vanlig i borgerskapet i Skien på denne tiden og ikke spesielt unikt for Ibsens familie.
Cowans Ford-demningen
Kraftverket har en installert produksjonskapasitet på 350 MW, fordelt på fire turbiner. Operatør er Duke Energy
Follobanen
Dobbeltsporet dekker behovet for økt kapasitet gjennom «Sørkorridoren», samferdselskorridoren sørover fra Oslo via Akershus og Østfold. I tillegg til 22 kilometer dobbeltspor inkluderte prosjektet en totalombygging av Ski stasjon, delvis omlegging av Østfoldbanen samt forberedende arbeider med Bryndiagonalen, en mulig fremtidig avgrening fra Follobanen til Hovedbanen og godsterminalen på Alnabru. Dobbeltsporet er en del av InterCity-triangelet og skal kunne kobles med en fremtidig høyhastighetsbane via Göteborg til Kontinentet.
Henrik Ibsen
Familie og barndom
Knud og Marichen fikk seks barn: Johan Altenburg Ibsen (1826–1828), Henrik Johan Ibsen, Johan Andreas Ibsen (f. 1830), Hedvig Ibsen (f. 1831), Nicolai Alexander Ibsen (f. 1834) og Ole Paus Ibsen (f. 1835). Henrik ble oppkalt etter farfaren og kanskje også onkelen med samme navn; hans faddere var moren Marichen, tanten Mariane Paus, skipsreder Ulrich Cudrio, skipskapteinene Hans Jacob Bakke og John Stenersen, og materialforvalter Jacob Boysen. I 1830 overlot Marichens mor enkefru Hedevig Altenburg Altenburggården og andre eiendommer til svigersønnen Knud, og Knud og Marichen flyttet inn i Altenburggården med sine barn i 1831. I årene rundt 1830 var Knud Ibsen blant den rikeste prosenten i Skien; ved ligningen i 1833 var han f.eks. Skiens sekstende største skatteyter. I 1833 kjøpte han lystgården Erlands Venstøp (også kalt Ibsens Venstøp), med stor, representativ hovedbygning. Ved midten av 1830-tallet tapte Knud Ibsen betydelige beløp, og måtte selge Altenburggården i 1835. Året etter flyttet Ibsenfamilien ut til Venstøp, og bodde der på helårsbasis til 1843.
Follobanen
Follobanen omfatter blant annet den 19,5 km lange Blixtunnelen, som er Nordens lengste jernbanetunnel. Tunnelen har to separate løp, noe som skal gi høy driftsstabilitet og god tilgjengelighet for å drive effektivt vedlikehold. Tunnelløpene ble drevet med tunnelboremaskiner i tillegg til sprenging. Follobanen hadde status som «prioritert prosjekt» i Nasjonal transportplan fra 2009. Det var også Norges største samferdselsprosjekt og det eneste med egen post på statsbudsjettet. Kostnadene ble i 2014 anslått til 26 milliarder kroner, og i 2022 var kostnadsrammen steget til 36,8 milliarder kroner.
Henrik Ibsen
Familie og barndom
Ibsen skrev om sin egen oppvekst at:
Henrik Ibsen ble konfirmert i Gjerpen kirke 1. oktober 1843. Han flyttet kort etter til Grimstad, og innledet sitt voksenliv der han kom til å ha lite kontakt med familien etter 1850. Resten av Ibsenfamilien flyttet i 1843 tilbake til Skien, der Knud fikk låne et hus på Snipetorp av lillebroren Christopher. Der bodde Knud og Marichen til 1865. Knud forsøkte seg frem til 1850-årene med en viss suksess i ulike forretninger og yrker, men ble fra 1857 registrert som fattig og ble forsørget av sine da velstående brødre.
Betydningen av Ibsens barndom og faglig revurdering
Ibsens familie og oppvekstmiljø har vært et mye studert emne, både i hans levetid og på 2000-tallet. En viktig grunn til interessen er at Ibsen brukte sine slektninger, barndomsmiljø og familietradisjoner som modeller for personer, miljøer og hendelser i sine skuespill. Ibsen bekreftet selv at han hadde brukt sin familie og barndomserindringer som modell for familien Gynt i Peer Gynt. Også i andre skuespill er det figurer som er inspirert eller oppkalt etter familiemedlemmer, og motiver og hendelser som skal være inspirert av familietradisjoner fra Altenburggården, Rising og Venstøp. Ved siden av Peer Gynt har litteraturhistorikere og biografer særlig trukket frem Kongs-Emnerne, Vildanden, En folkefiende og Hedda Gabler. Litteraturhistorikere ble tidlig interessert i hvordan familiebakgrunnen hadde formet Ibsen som dikter; Henrik Jæger skrev i begynnelsen av sin innflytelsesrike Ibsen-biografi fra 1888 at ikke «en eneste draabe norsk blod» hadde spilt en rolle ved dannelsen av Henrik Ibsens temperament; denne noe tvilsomme kommentaren ble sitert i mange senere arbeider og dannet et utgangspunkt for Johan Kielland Bergwitz' bok Henrik Ibsen i sin avstamning: norsk eller fremmed? fra 1916.
Eldre Ibsenbiografier har ofte hevdet at Knud Ibsen drev med spekulasjon og gikk konkurs, at han ble en alkoholisert tyrann, at familien Ibsen mistet kontakten med elitemiljøet den opprinnelig tilhørte, og at dette er helt sentralt i å forstå Ibsens biografi og diktning. Fra 1990-årene har Ibsenforskere stilt spørsmål ved og tilbakevist mange antagelser om Henrik Ibsens foreldre, bakgrunn og barndom, og Haave har påpekt at senere biografier ofte ukritisk har gjentatt slike udokumenterte påstander og myter. Haave har blant annet kritisert en overdreven og for ukritisk bruk av Ibsens litteratur som kilder til hans biografi hos mange tidligere Ibsenbiografer. Ifølge Haave innledet Arvid Høgvoll og Ruth Bærlands bok om Henrik Ibsens familie fra 1996 et paradigmeskifte i forståelsen av Ibsens bakgrunn og barndom, som ble fulgt opp av Ivo de Figueiredos Ibsenbiografi fra 2006/2007, Jon Nygaards bok om Ibsens familiebakgrunn fra 2013 og hans egen bok Familien Ibsen fra 2017. Haave skriver at Ibsenfamiliens økonomiske problemer i 1830-årene skyldtes de vanskelige tidene og var noe familien hadde til felles med mange andre fra Skiens overklasse på denne tiden, f.eks. naboene på Venstøp, tidligere skipsreder og borgermester i Skien Ulrich Frederik Cudrio og hans familie. Ifølge Haave hadde Henrik Ibsen en komfortabel oppvekst også på Venstøp, og familien hadde en klar tilhørighet i skienseliten og et livlig selskapelig liv. Haave uttaler at «den eliten familien Ibsen var en del av, distanserte seg sterkt fra bondebefolkning, og betraktet seg som en del av en dannet felleseuropeisk kulturkrets» og at «det var Ibsens tilhørighet i dette patrisiatet som skapte hans kulturelle identitet og oppdragelse».
Apotekerlærling i Grimstad
I desember 1843 flyttet Ibsen til Grimstad for å gå i apotekerlære. Jon Nygaard uttaler at «da det gikk ut med hele overklassen i Skien var det én mann som overlevde, apoteker Mülertz som drev Svaneapoteket i Skien», og at dette inspirerte både Ibsen og kameraten til å gå i apotekerlære. Ibsen skjønte imidlertid raskt at det ikke var apoteker han skulle bli.
Eldre Ibsenbiografier har hevdet både at Ibsen planla å studere medisin og fremstilt ham som en vordende forfatter fra unge år. Haave og Nygaard har stilt spørsmålstegn ved hele denne fortellingen. De mener det i stedet var ungdomskameraten Christopher Due i Grimstad som satte Ibsen på tanken om å skrive et skuespill til Christiania Theater, og at Ibsen grep det som da var en ny mulighet til karriere og prestisje. Nygaard nevner Ibsens tremenning August Cappelen som et annet eksempel på at unge menn fra kjøpmannsborgerskapet ved midten av 1800-tallet så kunsten som en ny karrierevei.
I Grimstad leste Ibsen Oehlenschläger, Kierkegaard, J.S. Welhaven og Henrik Wergeland, og han ble opptatt av Voltaire.
I 1846 fødte vaskekonen et barn som hun ga navnet Hans Jacob Henriksen. Ibsen, som var ti år yngre enn Else Sophie, vedkjente seg farskapet, men han ville aldri senere ha noe med sønnen å gjøre, bortsett fra at han betalte lovpålagte bidrag frem til gutten var 14 år.
Catilina av Brynjolf Bjarme
Ibsen gjennomarbeidet stykket 25 år senere, og da kommenterte han sitt ungdomsarbeid på denne måten.
Modningsårene 1850–63
I 1850 flyttet Ibsen til Christiania. På vei til hovedstaden besøkte han hjemmet i Skien for siste gang. Familien hadde da sluttet seg Lammers-bevegelsen, en kristen vekkelsesbevegelse som avskrev blant annet litteratur som djevelens verk, og Ibsen kom til å ha lite kontakt med familien etter 1850. Kanskje var det derfor han tok i bruk pseudonymet Brynjolf Bjarme igjen i et renskrevet manuskript av én fullført og én nesten fullført akt, med påskriften «Rypen i Justedal, nationalt Skuespil i fire Acter, af Brynjolf Bjarme. 1850» Tydeligvis danner sagnet om Jostedalsrypa bakgrunn for stykket, påbegynt etter at han sommeren 1850 fikk antatt Kjæmpehøjen. Handlingen ble lagt til en norsk fjelldal i senmiddelalderen. En god del gjenkjennes i hans senere skuespill Olaf Liljekrans fra 1856.
I Christiania gikk Ibsen fra 1850 på Heltbergs studentfabrikk for universitetskandidater, blant annet sammen med Bjørnstjerne Bjørnson, mens han leilighetsvis tjente penger som journalist. Han strøk i gresk og aritmetikk. I realiteten hadde han bare gått to uker på skolen. På denne tiden var fattigdom så utbredt at det ikke vakte oppsikt at han opptrådte i bybildet iført et ullteppe til frakk og bare med kalosjer på bena. Sko hadde han ikke råd til. Ludvig Daae, Suzannahs fetter som var ett år yngre enn Ibsen, gikk også på Heltbergs studentfabrikk, og de to kan ha vært gamle kjente.
Ibsen hadde feilet både til eksamen og med sitt skuespill Catilina, og sluttet seg til en hemmelig revolusjonær gruppe som ble oppløst av regjeringen. Dette skal ha ført til at han holdt seg unna organisert politisk arbeid resten av livet.
Fiolinvirtuosen og kulturpersonligheten Ole Bull ga den 23 år gamle Ibsen en unik mulighet da han kalte ham til sitt nyopprettede teater i Bergen i 1851. Teaterstyret bevilget ham innledningsvis en stipendreise til København og Dresden for å studere teater. Ved Ole Bulls teater, Det norske Theater, fikk han bryne seg på oppgaver som sceneinstruktør og teaterdikter. Han hadde et særlig ansvar for dekorasjoner, kostymer, rekvisitter etc. og for person-arrangementet på scenen. Arbeidet ved dette pionerteateret i årene 1851-57 bidro sterkt til å legge fundamentet for Ibsens senere karriere som skuespillforfatter.
Mens Ibsen var knyttet til teateret i Bergen, skrev han fire nye skuespill, dels inspirert av norsk folkediktning, dels av norsk historie. Det siste er merkbart i Fru Inger til Østeraad (1855). Hans biograf Astrid Sæther har påvist at Ibsen må ha forlovet seg med Suzannah Thoresen ett år tidligere enn offisielt sagt. Først etter suksessen med Gildet paa Solhoug ble han godkjent av svigerfamilien. I 1857 returnerte han til Christiania etter å ha giftet seg med Suzannah, Magdalene Thoresens stedatter. Året etter ble deres eneste barn, Sigurd Ibsen, født, og Ibsen fungerte som instruktør på nye Christiania Theater i Møllergaten frem til 1864. Suzannah var en begavet kvinne og skulle vise seg å bety umåtelig mye for Henrik Ibsen som inspirator, kyndig lytter og kritiker så lenge han levde.
Follobanen
Forberedende byggearbeider i tilknytning til Ski stasjon ble igangsatt i 2010. I august 2022 åpnet Ski stasjon etter å ha blitt utvidet med flere spor og plattformer. Forberedende arbeider ved innføringen til Oslo S ble gjennomført i 2013 og 2014. I juni 2014 avfyrte samferdselsminister Ketil Solvik-Olsen den første salven. Hovedarbeidene ble i gangsatt juni 2015. Bane NOR overtok som tiltakshaver etter Jernbaneverket 1. januar 2017. Banen ble åpnet for passasjertrafikk 11. desember 2022, med offisiell åpning av kong Harald 12. desember.
Behov for økt kapasitet
Forventet befolkningsvekst i Oslo og Akershus er rundt 30 prosent fra 2010 fram mot 2030 (mellomalternativet fra Statistisk sentralbyrå). Follo er blant regionene i Norge med sterkest befolkningsutvikling. Det voksende transportbehovet kunne ikke imøtekommes med den daværende infrastrukturen, og man måtte derfor øke kapasiteten for både gods- og persontrafikk. Dette dannet grunnlaget for Follobanen, og strekningen skal avhjelpe situasjonen og øke kapasiteten på sørkorridoren.
Kapasitetsøkning
Follobanen er et supplement til Østfoldbanen, en direkteforbindelse Oslo–Ski som langt på vei forventes å løse kapasitetsutfordringene i Sørkorridoren. Reisetiden på direktereiser mellom Oslo og Ski er halvert – fra 22 minutter (Østfoldbanen) til 11 minutter (Follobanen). Punktligheten forventes å bli forbedret, og materiell og personale utnyttet mer effektivt.
Avgangsfrekvensen kan fortettes på både Vestre linje og Østre linje. Samtidig frigir Follobanen kapasitet på den gamle Østfoldbanen, slik at lokaltogene mellom Oslo og Ski kan gå mye oftere enn før Follobanen. Planen er tog hvert 15. minutt mellom Oslo sentralstasjon og Ski stasjon i begge retninger (til sammen åtte avganger i timen).
Follobanen alene har like stor kapasitet som tre firefelts motorveier. Sammen gir Follobanen og Østfoldbanen en tredobling av jernbanens kapasitet mellom Oslo og Ski. Jernbanen er nå mer attraktiv og konkurransedyktig overfor biltrafikken, med positive ringvirkninger for folk og næringsliv også utenfor Østfoldbanens influensområde.
Jernbaneverket, tiltakshaver for Follobanen fram til 1. januar 2017, kalkulerte med en reduksjon på nærmere 6000 bilturer per virkedøgn, og en reduksjon på rundt 39 000 tonn utslipp av CO2 per år (person og godstrafikk) ved åpning av Follobanen.
Fra idé til reguleringsplan
Den første rapporten om behov for økt kapasitet på jernbanestrekningen Oslo–Ski kom i 1989. Den gangen så man for seg nytt enkeltspor. Prosjektet med nytt dobbeltspor skriver seg fra begynnelsen av 1990-årene. Nytt dobbeltspor ble vedtatt i kommunene Oppegård, Ski og Oslo på kommunedelplannivå i henholdsvis 1996, 2000 og 2004. Dobbeltsporet har vært prioritert i Nasjonal transportplan og har hatt egen post på Statsbudsjettet (post 31) siden 2009.
Konsekvensutredning
Etter flere utsettelser la daværende tiltakshaver Jernbaneverket, fram «Konsekvensutredning for Follobanen» (272 sider) ut til offentlig ettersyn. Konsekvensutredningen lå ute fra 28. april til 17. juni 2011, og resulterte i 52 høringssvar. Mange høringsinstanser påpekte svakheter i den delen av utredningen som omhandler innføringen til Oslo S, blant andre Oslo kommune, Akershus fylkeskommune, Fylkesmannen i Oslo og Akershus og Riksantikvaren. Riksantikvaren varslet innsigelse.
Det kompliserende ved innføringen til Oslo S er at den går via Oslos gamleby. Her råder strenge krav til bevaring og formidling av det nasjonale kulturminnet Middelalderbyen Oslo: Det har krevd dispensasjon fra kulturminneloven da automatisk fredede kulturlag måtte fjernes (bevaringsaspektet). Dessuten var tiltak som kunne hindre en sammenhengende middelalderby inklusive gjenåpning av Alnaelva uønsket (formidlingsaspektet). I tillegg var det viktig å unngå konflikt med Gamlebyen gravlund og Gamlebyens boligområder.
Kritikken mot de ulike alternativene for innføring til Oslo S medførte at Jernbaneverket utsatte starttidspunktet for bygging av Follobanen til «tidligst 2014». Et nytt alternativ skulle undersøkes. Det vil si, et tidligere forkastet alternativ ble løftet frem. I det tidligere forkastede alternativet var utgående og inngående spor for Follobanen og Østfoldbanen samlet i Klypen — jernbanekløfta mellom sporområdet øst for Oslo S («hagen») og sporområdet på Loenga. I samråd med Riksantikvaren engasjerte Jernbaneverket Norsk institutt for kulturminneforskning til å gjennomføre en forundersøkelse.
1. mars 2012 ble konsekvensutredningen for Follobanen godkjent av Samferdselsdepartementet i samråd med Miljøverndepartementet. Traséalternativet med fire spor i Klypen inklusive avbøtende tiltak ble valgt, til tross for at dette alternativet ikke hadde vært ute på offentlig høring. Alternativene som hadde vært ute på høring, ble skrinlagt. Konsekvensutredningen for det fastsatte alternativet med fire spor i Klypen, ble senere lagt som vedlegg til høringsutgaven av reguleringsplanen for Oslo.
Detaljregulering
Follobanen berører kommunene Ski, Oppegård og Oslo direkte. De tre kommunene har detaljregulert hver sine delområder av den valgte traseen gjennom vanlige, kommunale reguleringsplaner. Reguleringsplanen for Oppegård ble godkjent av Oppegård kommune 15. november 2012. Reguleringsplanen for Ski ble godkjent av Ski kommune 5. desember 2012. Reguleringsplanen for Oslo ble godkjent av Oslo kommune 28. august 2013.
Oslo kommune
Arbeidet med reguleringsplanen for Oslo var preget av interessekonflikter mellom ulike nasjonale anliggender. Hovedutfordringen var motsetningen mellom Follobanen/Østfoldbanen og kulturmiljøet Oslo middelalderby.
Riksantikvaren, Jernbaneverket og Oslo kommune ved Byantikvaren, Plan- og bygningsetaten og Kulturetaten lanserte i august 2013 en konkurranse om utformingen av den nye Middelalderparken som skal sikre en helhetlig fremtoning av en nesten dobbelt så stor Middelalderpark i forbindelse med arronderingen etter Follobanen.
Ski kommune
Også i Ski var arbeidet med reguleringsplanen kronglete. Det ble fremmet innsigelser blant annet fra Østfold fylkeskommune. Innsigelsene gikk på usikkerheten rundt spørsmålet om Østre linje skulle få planfri tilkopling til Follobanen, en usikkerhet Østfold fylkeskommune og kommunene i Indre Østfold hadde vanskelig for akseptere. 15. januar 2013 meglet fylkesmannen i Oslo og Akershus mellom Jernbaneverket, Ski kommune, Østfold og Akershus fylkeskommuner og syv representanter fra Indre Østfold. Det ble da enighet om tilkopling.
Gästrikland
Gästrikland er et landskap i det sørøstlige Norrland. Det grenser i sør til Uppland, i vest til Dalarna og Västmanland, og i nord til Hälsingland. Med unntak av et lite område ligger hele Gästrikland innenfor Gävleborgs läns grenser. Landskapet har 1 800 registrerte fornminner.
Fontana-demningen
Fontana-demningen er en demning med vannkraftverk som regulerer elva Little Tennessee, beliggende i Swain County, delstaten Nord-Carolina i USA. Anlegget ble bygget ut 1942-44, men planleggingen startet allerede første gang i 1910. Demningen er hele 150 m høy.